b'\n_START_ARTICLE_\nRado Dvor\xc5\xa1ak\n_START_SECTION_\n\xc5\xbdivljenje in delo\n_START_PARAGRAPH_\nLeta 1956 je diplomiral iz agronomije na ljubljanski Fakulteti za agronomijo, gozdarstvo in veterinarstvo. Po kon\xc4\x8danem \xc5\xa1tudiju je kot agronom, tehni\xc4\x8dni direktor in nato kot direktor do 1968 slu\xc5\xbeboval v Kmetijski zadrugi v \xc4\x8crnomlju. Pri Gospodarski zbornici Slovenije je bil vodja slu\xc5\xbebe za kmetijstvo in gozdarstvo (1968-1972) in njen podpredsednik (1972-1977), nato je bil v letih 1977-1987 generalni direktor podjetja Slovin v Ljubljani in od 1987-1992 predstavnik beograjskega General exporta v M\xc3\xbcnchnu. Dvor\xc5\xa1ak je veliko prispeval k posodobitvi in pove\xc4\x8danju Slovinove vinske trgovske kleti ter obnovi vinogradov na Kosovu.'